ΓΡΑΠΤΗ ΕΡΩΤΗΣΗ E-1929/00

υποβολή: Bartho Pronk (PPE-DE) προς την Επιτροπή

(16 Ιουνίου 2000)

Θέμα: Ενιαίο έγγραφο προγραμματισμού του ΕΚΤ-3 για την περίοδο 2000-2006

Η Επιτροπή βρίσκεται επί του παρόντος στο τελειωτικό στάδιο των διαπραγματέυσεων με τις Κάτω Χώρες σχετικά με το ενιαίο έγγραφο προγραμματισμού του ΕΚΤ-3 για την περίοδο 2000-2006. Η ολλανδική κυβέρνηση προτείνει να ληφθούνπόψη μόνο δύο προτεραιότητες για τη διάθεση πόρων από το ΕΚΤ, ήτοι μια πολιτική για την τόνωση της αγοράς εργασίας και η δια βίου εκπαίδευση.

1. Δεν κινδυνεύει στην πράξη να οδηγήσει μια τέτοια προσέγγιση στην τακτική διάθεση πόρων του ΕΣΚ για τις ανάγκες των Κάτω Χωρών στους τομείς της απασχόλησης και της επαγγελματικής εκπαίδευσης;

2. Με ποιόν τρόπο μπορεί να αποφύγει η Επιτροπή το να διατεθούν λιγότεροι πόροι για τους τελικούς δικαιούχους, μεταξύ των οποίων διάφοροι δήμοι, τόσο εκείνοι του G25, όσο και άλλοι στους οποίους έφαρμόζονται στην πραγματικότητα τα σχέδια;

3. Είναι δυνατόν να εξασφαλισθεί η διαφάνεια και ο προσθετικός χαρακτήρας των προτάσεων της ολλανδικής κυβέρνησης;

Απάντηση της κ. Διαμαντοπούλου εξ ονόματος της Επιτροπής

(24 Ιουλίου 2000)

Η Επιτροπή ενημερώνει τον κύριο βουλευτή ότι κατέληξε σε συμφωνία με τις ολλανδικές αρχές σχετικά με ένα ενιαίο έγγραφο προγραμματισμού (ΕΕΠ) με τέσσερις προτεραιότητες (τα αντίστοιχα ποσοστά του προϋπολογισμού παρατίθενται σε παρένθεση):

- Προτεραιότητα 1: Πρόληψη σύμφωνα με την κατευθυντήρια γραμμή 2 (36 %).

- Προτεραιότητα 2: Απασχολησιμότητα του εργατικού δυναμικού (45 %).

- Μέτρο 2.1: Επανένταξη των μακροχρόνια ανέργων (36 %).

- Μέτρο 2.2: Κατάρτιση των εργαζομένων (8 %).

- Μέτρο 2.3: Άρθρο 4.2 του κανονισμού ΕΚΤ (1 %).

- Προτεραιότητα 3: Διά βίου μάθηση στον τομέα της επαγγελματικής εκπαίδευσης (16 %).

- Προτεραιότητα 4: Τεχνική βοήθεια (3 %).

Το Ευρωπαϊκό Κοινωνικό Ταμείο Κάτω Χώρες (ESF-NL) είναι μια νέα μονάδα, που ιδρύθηκε πρόσφατα στα πλαίσια της Arbeidsvoorziening (ARBVO), η οποία θα δρα ως διαχειριστική αρχή. Το ESF-NL δημιούργησε ένα δίκτυο έξι περιφερειακών ομάδων για να διατηρήσει τις επαφές με τους τελικούς δικαιούχους. Πέραν της ARBVO αποφασίστηκε, επί του παρόντος, ότι θαπάρχουν άλλα πέντε είδη τελικών δικαιούχων: οι 25 μεγαλύτερες πόλεις (G25), τα 40 κλαδικά ταμεία κατάρτισης, το Landelijk Instituut Sociale Verzekeringen (LISV), το Υπουργείο Παιδείας, Πολιτισμού και Επιστημών για την προτεραιότητα 3 και το ESF-NL ως ο μόνος τελικός δικαιούχος για την τεχνική βοήθεια.

1. Το ΕΕΠ περιέχει ένα ειδικό κεφάλαιο σχετικά με τον προσθετικό χαρακτήρα με λεπτομερή πίνακα που δείχνει τα ποσά που οι Κάτω Χώρες δαπανούσαν κατά το παρελθόν. Η Επιτροπή θα εξασφαλίσει ότι οι Κάτω Χώρες δεν χρησιμοποιούν τα κεφάλαια του ΕΚΤ απλώς για να αντικαταστήσουν τιςφιστάμενες δαπάνες. Η αρχή του προσθετικού χαρακτήρα ελέγχεται τρεις φορές από την Επιτροπή κατά τη διάρκεια της περιόδου προγραμματισμού: εκ των προτέρων, πριν από το τέλος του 2003 και πριν από το τέλος του 2005.

2. Οι G25 αναγνωρίζονται μεμονωμένα ως τελικοί δικαιούχοι, ενώ οι μικρότεροι δήμοι θα πρέπει ναποβάλουν αίτηση γιαποστήριξη από το ΕΚΤ στην ARBVO. Ο προϋπολογισμός που χορηγείται στην ARBVO για το σκοπό αυτό θα παρακολουθείται στενά. Η ευρωπαϊκή στρατηγική για την απασχόληση έχει δώσει νέο ρόλο στο ΕΚΤ ο οποίος απαιτεί τη μετάθεση της έμφασης από τη θεραπευτική στην προληπτική πολιτική. Το νέο ΕΕΠ το έχει λάβει αυτόπόψη, γεγονός που σημαίνει ότι ένα μεγάλο μέρος του προϋπολογισμού του ΕΚΤ έχει δεσμευτεί για την ολοκληρωμένη προσέγγιση σύμφωνα με την κατευθυντήρια γραμμή 2 του εθνικού σχεδίου δράσης (ΕΣΔ) στην οποία οι δήμοι θα διαδραματίσουν σημαντικό ρόλο. Η Επιτροπή ζήτησε από τις Κάτω Χώρες να δώσουν μεγαλύτερη προβολή στην εκτεταμένη προσέγγιση όσον αφορά το νέο τους ΕΕΠ.

3. Μόλις εγκριθεί το νέο ΕΕΠ, η Επιτροπή θαποβάλει ένα αντίγραφο απευθείας στο Ευρωπαϊκό Κοινοβούλιο. Η Επιτροπή είναι πεπεισμένη ότι ο κύριος βουλευτής θα διαπιστώσει ότι έχουν τηρηθεί η διαφάνεια και ο προσθετικός χαρακτήρας στις προτάσεις της κυβέρνησης των Κάτω Χωρών.